রাশিয়া ও ইরান চায় তুর্কি সীমান্তসংলগ্ন প্রদেশটি থেকে ‘সন্ত্রাসী গ্রুপগুলোকে’ নির্মূল করতে। অন্য দিকে তুরস্ক ইদলিবে শান্তি বজায় রেখে এসব গ্রুপকে নিরস্ত্র করতে চায়। গত সপ্তাহের তেহরান শীর্ষ বৈঠকে মতৈক্যে পৌঁছতে ব্যর্থ হয় দেশ তিনটি। সেখানে যুদ্ধবিরতি অব্যাহত রাখার তুরস্কের প্রস্তাব প্রত্যাখ্যান করে ইরান ও রাশিয়া। গতকাল মঙ্গলবার জেনেভায় সিরিয়া বিষয় জাতিসঙ্ঘ দূত স্তাফান ডি মিস্তুরার সাথে তিন দেশের প্রতিনিধিদের বৈঠকের কথা। তুরস্কের আশঙ্কা, ইদলিবে হামলার কারণে তার দেশের সীমান্তে আরো লাখ লাখ উদ্বাস্তু আসা শুরু হবে। ইতোমধ্যে তুরস্কে ত্রিশ লাখেরও বেশি সিরিয়ান উদ্বাস্তু বসবাস করছে।